Vei koya na dairekita. Masikili* vei ira na luvei Kora.+42 Me vaka na dia e via gunu wai,Au gadrevi kemuni gona, na Kalou.2 Au karamaca ena vuku ni Kalou, ena vuku ni Kalou bula.+Ena gauna cava meu rairai kina ena mata ni Kalou?+3 E qau kakana na wainimataqu ena siga kei na bogi,Ena siga taucoko era vakanini au na tamata: “I vei na nomu Kalou?”+4 Au nanuma na veika qo qai talaucaka na lomaqu,Niu a taubale kei na ilala levu ena dua na gauna,Au dau taubale yani ena vakarokoroko* e matadra ina vale ni Kalou,Ena domo ni marau levu kei na vakavinavinaka,Ni ilawalawa levu era tiko ena soqo.+5 Na cava au yalolailai kina?+Na cava au sa rui lomaleqa kina?Waraka na Kalou,+Niu na vakacaucautaki koya ni noqu iVakabula Cecere.+6 Noqu Kalou, au sa yalolailai.+Qori na vuna au nanumi kemuni kina,+Mai na vanua o Joritani ena ulunivanua i Erimoni,Mai Ulu i Maisa.*7 E kaci yani na wai titobu ina wai titobuNi vadugu na nomuni savu.Sa luvuci au na nomuni biau kece era se mai.+8 Ena siga, ena vakaraitaka mai vei au o Jiova na dei ni nona loloma,Ena bogi, ena tiko ga kei au na nona sere—na masu vua na Kalou ni noqu bula.+9 Au na tukuna vua na Kalou, na noqu uluvatu:+“Na cava oni sa guilecavi au kina?Na cava meu lako voli kina ena rarawa ena vuku ni nona veivakacacani na kequ meca?”+10 Era vakanini au na kequ meca nira cati au,*Ena siga taucoko era vakanini au: “I vei na nomu Kalou?”+11 Na cava au yalolailai kina?Na cava au sa rui lomaleqa kina?Waraka na Kalou,+Niu na vakacaucautaki koya, ni noqu iVakabula Cecere e noqu Kalou tale ga.+
fij_Latn